Teemu Mäenpään maalaama ja Annikin Runofestivaalin tuottama *Runopuu*-muraali Tampereella (Pinninkatu 14).
Annikin Runofestivaali Annikin puutalokorttelin sisäpihalla Tampereella 9.6.2018.
Yhdysvaltalainen runoilija Nikky Finney esiintymässä Annikin Runofestivaaleilla Tampereella 9.6.2012.
**Annikin Runofestivaali** on Tampereella Annikin yli satavuotiaassa puutalokorttelissa vuodesta 2003 järjestetty valtakunnallinen ja kansainvälinen runous- ja kulttuuritapahtuma. Runofestivaalin taiteellisena johtajana on toiminut alusta asti J. K. Ihalainen. Runofestivaali järjestetään nykyisin joka toinen vuosi. Vuoden 2020 Annikin Runofestivaali piti järjestää ensimmäistä kertaa kaksipäiväisenä 5.–6. kesäkuuta 2020, mutta se peruutettiin koronavirustilanteen vuoksi. Festivaali kuitenkin järjestettiin pienimuotoisesti ilman yleisöä, ja kuvattiin verkkoon suorana lähetyksenä 6. kesäkuuta 2020.. Annikin Runofestivaali järjestettiin edellisen kerran 11.6.2022 ja festivaalin teemana oli Jättiläisten hartioilla. Seuraavan kerran runofestivaali järjestetään 8. kesäkuuta 2024..

Suoran verkkolähetyksen yhteydessä 6. kesäkuuta 2020 julkistettiin Annikin Runofestivaalin tuottama ja kuvataiteilija Teemu Mäenpään toteuttama *Runopuu*-muraali. Se sijaitsee Annikin puukorttelin lähistöllä osoitteessa Pinninkatu 14, Tampere. 260 neliömetrin kokoisen seinämaalauksen osana on Mirkka Rekolan runo "Minä rakastan sinua, minä sanon sen kaikille". Tammikuussa 2021 Runopuu-muraalin keskeiset tekijät kuvataiteilija Teemu Mäenpää ja muraaliprojektin ideoinut Annikin Runofestivaalin tuottaja Simo Ollila palkittiin Kalle Kaiharin kulttuurisäätiön kulttuuripalkinnolla...

  

Vuonna 2013 festivaalille myönnettiin Tampereen kulttuuriteko -palkinto. Tammikuussa 2019 sai ensi-iltansa Aimo Hyvärisen ohjaama Kotipihan kulttuurifestivaali – Annikin Runofestivaalin tarina -dokumenttielokuva. Tunnin ja kuuden minuutin pituinen dokumentti kokoaa yhteen tapahtuman viisitoistavuotista historiaa.

Esiintyjiä
----------

John Giorno esiintyi festivaaleilla vuonna 2010.
Vuoden 2010 teemana oli "Miesrunoilijat". Festivaaleilla vierailivat yhdysvaltalainen John Giorno ja virolainen Jaan Kaplinski sekä kotimaiset esiintyjät Ilpo Tiihonen, Tapani Kinnunen, Jouni Hynynen, Jarno Lindemark, Juha Kulmala, Joose Keskitalo, Juhani Ahvenjärvi, Leevi Lehto ja Eino Santanen.

Vuoden 2011 teemana oli "Runotyöläiset". Tapahtuman ulkomaiset esiintyjät olivat englantilainen punk-runoilija John Cooper Clarke sekä virolainen Kivisildnik. Suomalaisia vierailijoita olivat Raisa Marjamäki, Arja Tiainen, Paleface, Janne Kortteinen, Tuija Välipakka, Teemu Manninen, Joose Keskitalo, Kristiina Wallin ja Mona Ratalahti.

Vuoden 2012 teema oli "Lempirunot". Festivaaleilla vieraili yhdysvaltalainen Nikky Finney, joka voitti vuonna 2011 arvostetun National Book Award -palkinnon. Toinen ulkomaalaisvieras oli Serbiassa asuva Paul Polansky. Kotimaisia esiintyjiä olivat Anja Snellman, Robert Meriruoho, Heli Laaksonen, Mikko Mankinen, Jaakko Hämeen-Anttila, Yari, Outi Mäenpää, Risto Rasa, Kuhnafar-I, Silene Lehto ja Mona Ratalahti.

Vuonna 2013 tapahtuma järjestettiin 8. kesäkuuta 2013. Ulkomaisia esiintyjävieraita olivat yhdysvaltalaisrunoilija Anne Waldman, japanilainen runoilija Shuri Kido ja hollantilainen laulaja-lauluntekijä Habiba. Suomalaisia vierailijoita olivat Kaj Chydenius, Martin Enckell, Eira Stenberg, Kai Nieminen (yhdessä kitaristi Kai Niemisen kanssa), Niillas Holmberg, Rosa Liksom, Anni Sinnemäki, Hannibal, Mimmit, Archie Ahola ja Veera Antsalo.

Vuoden 2014 Annikin Runofestivaalin ulkomaiset esiintyjät olivat ruotsalainen Henry Bowers, islantilainen Gerður Kristný, virolainen Hasso Krull ja amerikkalainen Ron Whitehead. 2015 Annikin Runofestivaalin ulkomaisina esiintyjinä nähtiin jamaikalainen dub-runoilija Mutabaruka ja belgialainen videorunoilija Swoon.

Vuoden 2016 Annikin Runofestivaalin ulkomaiset esiintyjävieraat olivat yhdysvaltalainen Pulitzer-palkittu runoilija Gregory Pardlo, japanilainen runoilija Yumi Fuzuki, tanskalainen Martin Glaz Serup sekä islantilainen Kári Tulinius. 

Vuoden 2018 Annikin Runofestivaalin teemana oli "Vapaa on vain umpihanki", ja sen ulkomaisia esiintyjiä olivat englantilainen Joelle Taylor, brasilialainen Djami Sezostre, australialainen Jayne Fenton Keane ja virolainen Jaan Malin.

Annikki OFF
-----------

Annikin Runofestivaalin ympärille on kehittynyt itsenäisten tapahtumajärjestäjien tuottamista kulttuuritapahtumista muodostuva off-ohjelmisto Annikki OFF. Ensimmäinen Annikki OFF järjestettiin 6.–8. kesäkuuta 2012 Tampereella. Tuolloin Annikki OFF:iin osallistui tapahtumallaan 32 järjestäjätahoa. OFF-tapahtumissa kävi pari tuhatta kävijää.

Vuoden 2013 Annikki OFF järjestettiin 5.–7. kesäkuuta, ja sen 38 eri tahon järjestämiin tapahtumiin osallistui kaikkiaan 2700 kävijää. Vuoden 2014 Annikki OFF järjestettiin 4.–6. kesäkuuta, ja tapahtumiin osallistui yhteensä yli 3 000 kävijää. Vuoden 2015 Annikki OFF järjestettiin 3.–5. kesäkuuta.

Viides Annikki OFF -ohjelmisto järjestettiin Tampereella 8.–10. kesäkuuta 2016. Vuoden 2018 Annikki OFF järjestettiin 6.–8. kesäkuuta eli kolmena päivänä ennen Annikin Runofestivaalia.

Lähteet
-------

1. ↑  J. K. Ihalainen Annikin runofestivaali.  Arkistoitu 23.9.2015. Viitattu 20.12.2013.
2. ↑  Annikin Runofestivaali Pirkanmaan festivaalit ry. Viitattu 27.1.2020.
3. ↑  Annikin Runofestivaalin Suora lähetys - lyhytelokuva *YouTube*.  3.7.2020. Viitattu 17.9.2020.
4. ↑  Suora lähetys! Annikin Runofestivaali. Viitattu 3.4.2020.
5. ↑  Annikin ensi kesän runofestivaali siirrettiin verkkoon: Myös Tampereen Tammelaan tuleva uusi runomuraali paljastetaan ilman yleisöä Aamulehti. Viitattu 7.4.2020.
6. ↑  Festivaali-info Annikin Runofestivaali. Viitattu 15.4.2022.
7. ↑  Festivaali-info Annikin Runofestivaali. Viitattu 1.4.2023.
8. ↑  Tampereen keskustan uusi suuri muraali kertoo kielletyn rakkauden vapautumisesta 1970-luvulla: "Tähän aikaan ehdottoman sopiva" *YLE*.  6.6.2020. Viitattu 17.9.2020.
9. ↑  Runopuu-muraali *annikinrunofestivaali.net*. Viitattu 17.9.2020.
10. ↑  Lehtinen, Nina: Tampereelle ilmestyy uusi muraali, joka on koko keskusta-alueen suurin *Aamulehti*.  29.5.2020.  Arkistoitu 20.9.2020. Viitattu 17.9.2020.
11. ↑  Time-lapse: Making of a Poetry Mural in Tampere, Finland *YouTube*.  16.6.2020. Viitattu 17.9.2020.
12. ↑  Alapirtti, Stina ja Leppäniemi, Ilari: Simo Ollila ja Teemu Mäenpää palkittiin vuoden tamperelaisesta kulttuuriteosta, jota jokainen Tampereen keskustassa kulkeva voi vuoden ympäri ihailla  27.1.2021. Aamulehti. Viitattu 2.2.2021.
13. ↑  Mäkinen, Petteri: Striimirunofestari toi kulttuuripalkinnon kahdelle sitkeälle tekijälle  28.1.2021. Tamperelainen. Viitattu 2.2.2021.
14. ↑  Karila, Juhani: Tampereen kulttuuriteko -palkinto Annikin Runofestivaalille *HS.fi*.  20.12.2013.  Arkistoitu 21.12.2013. Viitattu 29.12.2015.
15. ↑  Dokumentti näyttää, kuinka satavuotiaan puutalokorttelin sisäpihalle syntyy runokansan ikioma Woodstock – Annikin runofestivaalin kansansuosio on yllättänyt Pulitzer-palkitun runoilijankin Aamulehti. Viitattu 27.1.2020.
16. ↑  Info Kotipihan kulttuurifestivaali. Viitattu 27.1.2020.
17. ↑  Esiintyjät 2010 Annikin runofestivaali.  Arkistoitu 23.9.2015. Viitattu 29.12.2015.
18. ↑  Esiintyjät 2011 Annikin runofestivaali.  Arkistoitu 1.8.2016. Viitattu 29.12.2015.
19. ↑  Esiintyjät 2012 Annikin runofestivaali.  Arkistoitu 4.3.2016. Viitattu 29.12.2015.
20. ↑  Annikin runofestivaali kansainvälisenä *TS.fi*.  16.1.2013. Viitattu 29.12.2015.
21. ↑  Esiintyjät 2013 Annikin runofestivaali. Viitattu 29.12.2015.
22. ↑  Runofestivaali, esiintyjät, Annikinkatu.net
23. ↑  Annikin runofestivaalin ykkösvieras tuo dub-runouden Tampereelle, city.fi
24. ↑  Esiintyjät 2015, Annikinkatu.net
25. ↑  hs.fi (digitilaajille) (Archive.org)
26. ↑  Glaz Serup, Esiintyjät 2016, Annikinkatu.net
27. ↑  Tulinius ym. Esiintyjät 2016, Annikinkatu.net
28. ↑  Mujunen, Katriina: Tapahtuma: Annikin runofestivaali juhlisti 15 vuoden taivaltaan taiteellisen vapauden hengessä *Lumooja*.  18.6.2018. Viitattu 19.10.2018.
29. ↑  Annikki Off täyttää Tampereen kulttuuritapahtumilla, Teonsana.net (Arkistoitu – Internet Archive)
30. ↑  Tapahtuman järjestäjät 2012, Annikinkatu.net (Arkistoitu – Internet Archive)
31. ↑  Ohjelmisto 2012, Annikinkatu.net (Arkistoitu – Internet Archive)
32. 1 2 3 4 5  Annikki Off 2016, Annikinkatu.net
33. ↑  Tapahtumanjarjestajat, Annikinkatu.net
34. ↑  Annikki Off, Annikinkatu.net

Aiheesta muualla
----------------

* Kuvia tai muita tiedostoja aiheesta **Annikin runofestivaali** Wikimedia Commonsissa

* Annikin Runofestivaalin kotisivut